Am fost eliminați rușinos de la EURO 2016, competiție care se apropie acum de final. Naționala de fotbal a României nu a putut face față într-o grupă cu Franța, Elveția și Albania, singurul nostru punct fiind obținut contra elvețienilor. Mai mult, am reușit contraperformanța de a pierde cu Albania, 1-0, într-un meci în care aveam nevoie de victorie pentru a merge în optimile de finală.

Pentru că la finalul meciului care ne-a adus eliminarea au fost prea puțini fotbaliști ai naționalei care și-au asumat răspunderea unui discurs lămuritor, ProSport publică un clip video în care Nicușor Stanciu, Gabi Torje și Daniel Isăilă oferă motivele surprinzătoare ale înfrângerii.